b'\n_START_ARTICLE_\nGERK\n_START_PARAGRAPH_\nGrafi\xc4\x8dna enota rabe kmetijskega gospodarstva, kraj\xc5\xa1e GERK, je evidenca ministrstva za kmetijstvo in okolje Republike Slovenije, ki je bila leta 2006 vzpostavljena z namenom pridobitve ustrezne baze podatkov o zemlji\xc5\xa1\xc4\x8dih in potrebam po dodeljevanju podpor v kmetijstvu glede na povr\xc5\xa1ine zemlji\xc5\xa1\xc4\x8d. _NEWLINE_Sistem je bil vpeljan zato, ker slovenski zemlji\xc5\xa1ki kataster v numeri\xc4\x8dni in digitalni obliki (DKN) ne ustreza predpisom EU za dodeljevanje podpor na povr\xc5\xa1ino zemlji\xc5\xa1\xc4\x8da. Evidenca GERK-ov sicer ne vpliva na lastni\xc5\xa1tvo ali davke, saj sta za slednje \xc5\xa1e vedno merodajni evidenci zemlji\xc5\xa1ka knjiga in zemlji\xc5\xa1ki kataster. GERK-i so vrisani na digitalne letalske posnetke (DOF) po mejah dejanske rabe zemlji\xc5\xa1\xc4\x8da in mejah uporabe tega zemlji\xc5\xa1\xc4\x8da. GERK-i morajo vedno odra\xc5\xbeati stanje v naravi, zato se jih lahko spreminja in usklajuje.'